Epilepsielyer glo in hospitaal verkrag | Maroela Media
Jack Bloom, gesondheidswoordvoerder vir die Demokratiese Alliansie (DA) in Gauteng, het Donderdag gesê hy het 'n verslag ontvang waarin die vrou beweer sy is een aand deur 'n psigiatriese pasiënt in 'n wagkamer verkrag terwyl sy geslaap het.
"Die psigiatriese pasiënt is vroeër die middag ontslaan en het vir 'n familielid gewag om hom by die hospitaal op te laai," het Bloom gesê.
Hy het gesê daar is 'n drastiese toename in psigiatriese pasiënte by die hospitaal vandat die Chris Hani Baragwanath-hospitaal sy ongevalle-eenheid tydelik gesluit het vir opknappingswerk. Pasiënte met skisofrenie, bipolêre versteuring, selfmoordneigings en dwelmverslawing word gewoonlik vir 72 uur opgeneem vir observasie en behandeling.
"Psigiatriese pasiënte moet apart van gewone pasiënte gehou word, in 'n toegewyde saal met meer sekuriteit," het hy gesê.
Hy het gesê daar is nog geen aanduiding of iemand weens die voorval in hegtenis geneem is nie.
Bloom het sy kommer oor die voorval uitgespreek en aangedring dat 'n volledige ondersoek van stapel gestuur word.
Bestuur by die hospitaal kon nie onmiddellik vir kommentaar bereik word nie.
[Video] 'Elke dag is 'n geskenk' sê seun na fratsongeluk
Vermoorde polisieman se motor gevind
Mens kan maar net jou kop skud vir wat alles aangaan in hierdie land. Is mens nou nie eers meer veilig in 'n hospitaal nie en nou wil hulle nog hierdie nuwe regerings mediese plan wat ook al jy dit noem in ons kele afdruk. Hoe gaan dit dan nie gaan nie want ons gaan seker almal nou gedwing word om na hierdie septiese staatshospitale toe te gaan tensy jy die prviaat fondse kan bekostig. Ek hoop regtig hierdie mal plan realiser NOOIT nie.
wat het die vrou daardie tyd van die aand nog in die hospitaal gesoek? Gewag om opgeneem te word?
Nee Jo, jy moet berig weer gaan lees. Vrou het gewag om opgeneem te word en sy is verkrag deur man wat vroeer ontslaan is en wat vir sy familie gewag het om hom te kom oplaai.
Die barbaarse optrede word ten sterkste veroordeel. So 'n mens is siek in sy kop en moes in die eerste plek in 'n veilige plek toegesluit gewees het totdat sy mense opgedaag het.